Benjamins Gersons

Benjamins Gersons (; dzimis 1891. gadā Tukumā) bija Latvijas ebreju izcelsmes padomju valsts drošības iestāžu darbinieks.

 Dzīvesgājums 
Piedzimis 1891. gadā Tukumā. Līdz 1917. gadam strādāja par grāmatvedi apdrošināšanas kompānijā Rīgā. Komunistiskās partijas biedrs kopš 1917. gada. Pēc Oktobra revolūcijas kļuvis par Republikas Revolucionārās kara padomes Kara kontroles nodaļas sekretāru. No 1918. gada augusta — Viskrievijas Ārkārtas komisijas Īpašās nodaļas sekretārs, no 1920. līdz 1926. gadam bija Dzeržinska personīgais sekretārs. Darbojies Dzeržinska piemiņas iemūžināšanas komisijā (pēc viņa nāves 1926. gadā). Līdzās kopš 1920. gada — Valsts politiskās pārvaldes lietveža palīgs. PSRS Iekšlietu Tautas komisariāta sekretariāta priekšnieka palīgs no 1936. gada, sporta biedrības "Dinamo" Centrālās padomes pārvaldes priekšnieks.

1938. gada 3. martā arestēts. Iekļauts 1940. gada 16. janvāra tā saucamajā Staļina nošaujamo sarakstā, 24. janvārī PSRS Augstākās tiesas Kara kolēģija (AT KK) piesprieda Gersonam nāvessodu, kurš izpildīts 26. janvārī. 1955. gadā PSRS AT KK Gersonu reabilitēja.

 Atsauces 

Kategorija:1891. gadā mirušie
Kategorija:Tukumā dzimušie
Kategorija:1940. gadā mirušie
Kategorija:Maskavā mirušie
Kategorija:Latvijas ebreji
Kategorija:Krievijas latvieši
Kategorija:Valsts drošības goda darbinieki
Kategorija:Padomju represijās nogalinātie